Min Yoon-gi (2022)
**Min Yoongi** (korea keeles 민윤기; sündinud 9. märtsil 1993 Daegus Lõuna-Koreas), esinejanimedega Suga ja Agust D, on Lõuna-Koreast pärit laulukirjutaja, räppar ja plaadiprodutsent. Ta kuulub aastast 2013 Korea popbändi BTS (tuntud ka nimedega 방탄소년단, Bangtan Boys, Bulletproof Boy Scouts ja Beyond The Scene), mida haldab Big Hit Entertainment, mis kuulub Hybe Entertainmenti koosseisu.

Haridus
-------

Yoongi on lõpetanud Taejeoni põhikooli ning Gwaneumi ja Apgujengi keskkooli. 2019. aasta märtsis hakkas ta õppima Hanyangi Cyberi ülikoolis magistriõppes ärijuhtimist reklaami ja meedia erialal. Enne seda lõpetas ta Global Cyberi ülikooli ringhäälingu ja meelelahutuse erialal.

Nimi
----

Min Yoongi lavanimi Suga on peamiselt inspireeritud sõna *슈팅 가드* ‘ründav kaitsja’ lühiversioonist, mis oli Yoongi korvpalli mängu positsioon enne artistiks saamist. Samuti kasutab ta nime Suga, sest seda on fännidel lihtne meelde jätta, kirjutada ja hääldada ning ta loob oma nimega magusa ja positiivse kuvandi. Agust D on tema räppari *alter ego* nimi, mis tagurpidi lugemisel kirjutatakse välja Dt Suga. Dt viitab Daegu linnale, kus ta üles kasvas, ja Suga viitab tema teisele artistinimele. Luues eri žanritele eri lavanime, eraldab ta end BTS-i kaubamärgist ning annab rohkem loomingulist vabadust oma soolotööle.

Karjäär
-------

### Algusaastad 1993–2010

Min Yoongi hakkas muusikast huvituma, kui ta kuulis Stony Skunksi lugu "Ragga Muffin", mis eristus kõigest eelnevast, mida oli ta kuulanud. Umbes samal ajal hakkas koosseis Epik High tegutsema ja ta hakkas aina enam huvituma hiphopist. Ta hakkas muusikaga tegelema 13-aastaselt ja enne Big Hit Entertainmentiga ühinemist tegutses ta Lõuna-Korea põrandaaluses räpimaailmas Glossi nime all. 2010. aastal produtseeris ta hiphopi meeskonna D-Town koosseisus laulu "518-062", mis räägib Gwangju ülestõusust.

### BTS 2013–praeguseni

Ta liitus Big Hit Entertainmentiga algul muusikaprodutsendina aastal 2010. Kolm aastat treenis ta koos bändiliikmete RM-i ja J-Hope’iga ja nende esmaesinemine toimus juunis 2013. aastal koos nelja teise liikmega: Jin, Jimin, V, Jungkook. 13. juunil oli nende esimene lavaesitus looga "No More Dream" nende debüütsinglialbumilt "2 Cool for Skool".

Yoongi on kõigile bändi albumitele sõnu kirjutanud ja lugusid produtseerinud. BTS-i laulude sõnad ja viisid saadab ta Hybe Corporationi juhile Bang Sihyukile ja saab temalt tagasisidet ning teeb seda seni, kuni laul on valmis.

Enamus BTS-i produtseeritud lugudest on tehtud koostöös teiste produtsentidega. Suga on produtseerinud lood "Jump" ja "Tomorrow" bändi teisele minialbumile "Skool Luv Affair", ilmunud aastal 2014. Samal aastal produtseeris ta loo "Let Me Know" nende esimele täispikkuses albumile "Dark & Wild".

Aastal 2015 kirjutas ja esitas ta kolmanda minialbumi (*extended play*) "The Most Beautiful Moment in Life pt.1" sissejuhatava loo "Intro: The Most Beautiful Moment in Life". 17. aprillil avaldatud animeeritud muusikavideos olevad laulusõnad käsitlevad spordimetafoori abil hirme, mis on seotud täiskasvanuikka jõudmisega. Samale albumile produtseeris Suga veel loo "Boyz With Fun". Sellele järgnevas minialbumis "The Most Beautiful Moment in Life, Pt. 2" oli veel üks Suga esitatud sissejuhatav lugu "Intro: Never Mind", mis on kirjutatud tema teismeeast ja ilmus enne albumi avaldamist 17. novembril. Sellele albumile produtseeris ta veel loo "Autumn Leaves". 2016. aastal ilmus kogumikalbum "The Most Beautiful Moment in Life: Young Forever", mille sissejuhatav laul oli eelnevalt ilmunud "Intro: The Most Beautiful Moment in Life". Uuesti avaldati ka lugu "Autumn Leaves". Samal aastal ilmus veel üks Suga produtseeritud laul "First Love" albumil "Wings".

Järgmise albumi "Love Yourself: Her" jaoks kirjutas ja produtseeris ta lõpuloo "Outro: Her", mis taas avaldati ka 2018. aasta albumis "Love Yourself: Answer". Samas albumis avaldas ta ka singli "Trivia 轉: Seesaw". Suga esitas BTS-i jaoks veel ühe sissejuhatava loo "Interlude: Shadow" 2020. aasta albumis "Map of the Soul: 7". Selles albumis ilmus veel lugu "Respect", mida ta esitas koos bändiliikme RM-iga.

2018. aastal autasustati Sugat koos oma bändiliikmetega panuse eest Korea kultuuri edendamisse ja ta sai viienda klassi Hwagwani kultuuriteenete ordeni. Lisaks määrati neid 2021. aasta juulis tulevaste põlvkondade ja kultuuri presidendi erisaadikuteks, et aidata "tulevaste põlvkondade jaoks globaalset tegevuskava juhtida" ning "laiendada Lõuna-Korea diplomaatilisi jõupingutusi ja ülemaailmset positsiooni" rahvusvahelises kogukonnas.

### Soolo 2016–praeguseni

Yoongi avaldas oma esimese *mixtape*’i "Agust D" oma teise lava nime all Agust D SoundCloudis 16. augustil 2016 aastal. *Mixtape* koosneb 10 loost ja see räägib artisti Suga eduloost. Teema jätkub tema teises singlis "give it to me", mis on rünnak nende vastu, kes tahaksid tema ebaõnnestumist näha. *Mixtape*’i nimilugu ja esimene singel "Agust D" käsitleb teemasid nagu depressioon, obsessiiv-kompulsiivne häire ja sotsiaalne foobia. Järgneval aastal kirjutas ta laulu "Wine" lauljale Suran, kellega ta eelnevalt oli koostöös loonud teose oma *mixtape*’ile. Selle lauluga võitis Suga oma esimese individuaalse auhinna 2017. aasta Melon Musicu auhindadel Hot Trendi kategoorias. Samuti samal auhinnagalal pälvis lugu parima R&B žanri preemia. Suga tegi oma esimese *mixtape*'i digitaalsetel allalaadimis- ja voogesituse platvormidel kättesaadavaks 2018. aasta veebruaris. Uuesti välja antud *mixtape* saavutas Billboardi maailma albumite edetabelis kolmanda ja Heatseekersi albumite edetabelis viienda koha. Suga kui Agust D saavutas märtsi kolmandal nädalal esilekerkivate artistide edetabelis 46. koha.

2019. aastal tegi Suga räpi osa See So-ra singlile "Song Request". Lugu oli kirjutatud koostöös Tabloga Epik High’st, kes ka laulu produtseeris. Singel debüteeris Billboardi maailma digitaalsete laulude müügiedetabelis teisel kohal ja sai 3000 allalaadimist esimese kahe päeva jooksul. Samal aastal produtseeris Suga loo "Eternal Sunshine" Epik High minialbumile "Sleepless in". 7. juulil avaldati laul "We Don’t Talk Together", mille Suga oli kirjutanud ja produtseerinud koos laulja Heizie’ga. Detsembris ilmus artisti Halsey uus album "Manic", mis sisaldas Suga produtseeritud ja kaasesitatud lugu "Suga’s Interlude". 6. mail 2020. aastal ilmus lauljal IU digitaalne singel "Eight", mille Suga oli produtseerinud ning ta oli selles sisse laulnud räpi osa. Laul debüteeris esikohal nii Gaon Digitali kui ka World Digital Song Salesi edetabelites.

Oma teise *mixtape*’i "D-2" avaldas ta 22. mail 2020. aastal. See koosneb 10 loost ja *mixtape*’is tegi ta koostööd mitmete nimekate artistidega: RM, NiiHWA, MAX, and Nell’s King Jong Wan. Nagu Suga on öelnud, siis kui eelmine soolo *mixtape* keskendus tema minevikule, siis see minialbum keskendub tema elule peale selle avaldamist ehk olevikule. *Mixtape*’i nimilugu "Daechwita" on segu Korea traditsioonilistest militaarinstrumentaalidest ja kaasaegsetest hiphopi rütmidest. See singel jõudis Billboard Hot 100 edetabelis 76. kohale. Lisaks debüteeris ta kõrgeimal kohal Korea solistina USA-s oma *mixtape*’iga, millega sai ta 11. koha Billboard 200-s.

2021. aastal uuendas Suga Samsungi tunnushelinat "Over The Horizon", mis ilmus 11. augustil Samsungi üritsuel "Unpacked 2021". Samal aastal produtseeris ta ka loo "You" jaapani artistile ØMI. Lugu avaldati 15. oktoobril. Detsembris ilmus artistil Juice Wrld album "Fighting Demons", kus koostööna valmis laul "Girl of My Dreams". Selle singliga sisenes Suga Billboard Hot 100 edetabelisse teist korda sooloartistina, saavutades seal 29. koha.

29. aprillil 2022. aastal ilmus lugu "That That" koostöös artisti Psyga, mis oli Psy uue stuudio albumi "Psy 9th" peamine lugu. Sama aasta detsembris hakkas Suga tegema jutusaadet "Suchwita", mida ta avaldab Youtube’is. Igas episoodis intervjueerib ta avameelselt külalisi ja samal ajal joovad nad koos alkoholi. 2023. aasta jaanuaris kuulutati Suga Valentino brändi reklaamnäoks (*ambassador*) ja kampaania Maison Valentino Essentials meesterõivaste peamiseks reklaamnäoks ning aprillis NBA reklaamnäoks.

21. aprillil 2023. aastal ilmus tema esimene sooloalbum "D-DAY". Album koosneb 10 laulust ja on mõeldud Agust D triloogia lõpetava albumina pärast tema kahte eelmis *mixtape*’i. Albumi nimilugu on "Haegeum" ning teos sai oma nime Korea traditsioonilise keelpilli *haegeum*’i järgi, mida on laulus kasutatud koos hiphopi rütmidega. Albumis on ta koostööd teinud bändiliikme J-Hope’iga ning Ryuichi Sakamotoga ja WOOSUNGiga. Samuti avaldati enne albumit veel lugu "People Pt.2", kus ta laulis koos korea artisti IU-ga. Suga on albumi kohta ölenud, et see on kogu tema elust ja album võtab eelnevad *mixtape*’id kokku, rääkides nii minevikust kui ka olevikust. Album debüteeris Billboard 200 edetabelis teisel kohal, mis on Suga esimene edetabeli esikümnes olek ja sellega on ta parim Lõuna-Korea sooloartist selles edetabelis. Ta on viigis oma bändiliikme Jimini soololooga. Albumiga samal päeval esilinastus Disney+ dokumentaalfilm "Suga: Road to D-Day", mis kirjeldab albumi loomist ja jälgib tema muusikatuuri. 17. aprillist hakkas Suga juhtima "D-DAY" reklaamimiseks ka iganädalast viieosalist raadiosaadet "Agust D Radio" Apple Musicus. Järgmisel nädalal alustas ta oma esimest soolotuuri maailmaturneed "SUGA | Agust D-DAY TOUR", mängides mitmeid etendusi USA-s, Indoneesias, Tais, Singapuris, Lõuna-Koreas ja Jaapanis.

Isiklikku
---------

Sugal on vanem vend Min Geum-jae (민금재).

9. detsembril 2013 tehti Sugale pimesooleoperatsioon, kuid sellele järgnenud tüsistuste tõttu ei saanud ta aastalõpu muusikafestivalidel osaleda. 2016. aasta detsembris sai Suga kõrvavigastuse pärast ukseläve otsa komistamist. Arsti soovitusi järgides tegi ta esinemises ja koreograafias osalemises (sh aastalõpu festivalidel) nädalase pausi, et paraneda. 3. novembril 2020. aastal tehti Sugale operatsioon, millega parandati tema vasaku õla rebenenud *labrum* ning ta teatas, et teeb täielikuks taastumiseks artistina pausi. Rebend oli seotud vigastusega, mille ta sai 2012. aastal autoavariis, kui ta töötas toidukullerina. 2013. aastal avastati tal õlavarreluu nihestus, aga peale seda õlavalu jätkus ning 2019. aastal diagnoositi tal vasaku tagumise lebraali rebend, teisisõnu oli tal vasaku õlaliigese ümber kõhre rebend. 2021. aastal jätkas ta artistina tegevust. Ta taasesines koos bändiliikmetega 35. Golden Disci auhindade jagamisel.

Pärast ajateenistuse seaduse muudatusi aastal 2020 lükati edasi kõigi BTS-i liikmete ajateenistus 2021. aastalt 2022. aastani. Pärast oma maailmaturnee lõppu 7. augustil aastal 2023 teatas Big Hit Entertainment, et Yoongi taotles oma ajateenistuse edasilükkamise lõpetamist. Ta alustas ajateenistust 22. septembril sotsiaaltöötajana.

Viited
------

1. ↑  Ji, D. (2020). *6 beautiful idols from Daegu who make Daegu natives feel proud*.
2. 1 2 3  Manninen, R. (2021). *A comparison of themes and narratives of K-pop artist Min Yoongi’s translated lyrics under two aliases*.
3. ↑  BTS (방탄소년단). (2013). *BTS, what is your dream? (방탄소년단, 네 꿈은 뭐니?)* (Editorial Department (편집국)) [Intervjuu].
4. ↑  Han (한), M. (미애). (2015, 11. detsember). The May 18 song written by BTS Suga during his second year of high school has become a hot topic. (방탄소년단 슈가가 고2때 만든 5ㆍ18노래 화제). *Naver*.
5. ↑  karchives. (i.a). *The Order Of BTS Member Joining Big Hit Entertainment*.
6. ↑  BTS (방탄소년단). (2021). *BTS "Seeing fans singing together, the greatest happiness" (방탄소년단(BTS) „팬들이 함께 노래부르는 모습, 최고의 행복"* (SBS) [Intervjuu].
7. ↑  Bennett, C. (2016). *How BTS is changing K-pop for the better*.
8. 1 2  Lee (이), H. (혜진). (2015, 18. aprill). BTS releases comeback trailer..."Contains the worries that boys experience" (방탄소년단, 컴백 트레일러 공개.."소년들이 겪는 고민 담았다"). *OSEN*.
9. 1 2  Mendez, M. (2020, 8. juuli). Suga’s Solo Songs Highlight The Unwavering Authenticity That Made Him A Star. *Elite Daily*.
10. ↑  Travis, E. (2018). *Ultimate BTS Song Guide: All 97 Tracks, Ranked*.
11. ↑  ANC613, KashK14, & Karou7. (2015). *BTS - INTRO : Never Mind (English Translation)*.
12. 1 2  i.a. (s.a.). *List of songs produced by Suga*.
13. ↑  Kim (김), J. (지원). (2018, 25. oktoober). „Popular Culture and Arts Award" BTS, the youngest recipient of the Cultural Merit Garland... „Faces of Glory" from Yoo Jae-seok to the late Kim Joo-hyuk (comprehensive) („대중문화예술상" BTS, 문화훈장 화관 최연소 수훈...유재석부터 故 김주혁까지 „영광의 얼굴들" (종합)). *Naver*.
14. ↑  Maresca, T. (2021, 21. september). BTS named special presidential envoy by South Korea. *UPI*.
15. ↑  i.a. (2023a). *Agust D (album)*.
16. ↑  Herman, T. (2016, 16. august). BTS’ Suga Addresses Depression & Cost of Fame on ‘Agust D’ Mixtape. *Billboard*.
17. ↑  Park (박), Y. (영웅). (2017, 27. aprill). [Direct Interview] Suran "I’m thrilled to win the first digital song since debut…I’m infinitely grateful to Suga and Changmo." ([직격인터뷰] 수란 „데뷔 첫 음원 1위 감격..슈가·창모에 무한 감사"). *Naver*.
18. ↑  Baek (백), Y. (융희). (2017, 2. detsember). [2017 MMA] Suga and Suran, Hot Trend Award "Give the honor to the listeners" ([2017 MMA] 슈가·수란, 핫트렌드상 "리스너에게 영광 돌린다"). *Naver*.
19. ↑  Lee (이), S. (승록). (2017). [2017 Melon Music Awards] Suran beats GD for R&B/Soul trophy, "I’m intoxicated with this award" ([2017 멜론뮤직어워드] 수란, GD 꺾고 R&B·소울 트로피 „이 상에 취해"). *Naver*.
20. ↑  Nicholas, E. (2018, 22. veebruar). BTS’ Suga Releases ‘Agust D’ Mixtape to Spotify and iTunes. *CelebMix*.
21. ↑  i.a. (2018c). *Billboard World Albums*.
22. ↑  i.a. (2018b). *Billboard Heatseekers Albums*.
23. ↑  i.a. (2018a). *Billboard Emerging Artists*.
24. ↑  Kim (김), W. (원겸). (2017, 18. jaanuar). [Exclusive] "Fantastic collaboration"… Lee So-ra and BTS kiss with ‘song request’ ([단독]"환상의 컬래버"…이소라-방탄소년단, ’신청곡’으로 입맞춤). *Naver*.
25. ↑  Benjamin, J. (2019, 31. jaanuar). Lee Sora & Suga Debut on World Digital Song Sales With ‘Song Request’. *Billboard*.
26. ↑  Seon (선), M. (미경). (2019, 28. veebruar). BTS Suga participates as a producer rather than a feature on Epik High’s album..."Exhibits synergy" [Exclusive] (방탄소년단 슈가, 에픽하이 앨범에 피처링 아닌 프로듀서 참여.."시너지 발휘" [단독]). *OSEN*.
27. ↑  Hwang (황), J. (지영). (2019). *BTS’ Suga and Heize’s new song produced, „jointly written lyrics and composition" (방탄소년단 슈가, 헤이즈 신곡 프로듀싱 „공동 작사 작곡")*.
28. ↑  Herman, T. (2019, 6. detsember). Halsey Shares ‘Finally’ & Evocative ‘Suga’s Interlude’ Featuring BTS’s Suga: Stream It Now. *Billboard*.
29. ↑  McIntyre, H. (2020). *BTS’s Suga Scores His First Solo No. 1 Hit On The World Songs Chart*.
30. ↑  Herman, T. (2020, 22. mai). BTS’s Suga Reflects on Triumphant Return of Agust D on ‘D-2’ Mixtape. *Billboard*.
31. ↑  i.a. (2020). *Billboard Hot 100*.
32. ↑  Chang, D. (2020, 2. juuni). „D-2" by BTS’ Suga debuts at No. 11 on Billboard 200. *Yonhap News Agency*.
33. ↑  Chan, T. (2021, august 11). What Can’t Suga Do? Samsung Taps BTS Star on Remix of Iconic Brand Jingle. *Rolling Stones*.
34. ↑  ORICON NEWS. (2021, 8. oktoober). Hiroomi Tosaka’s „OMI" new song produced by BTS’ SUGA „Completed while exchanging opinions" (登坂広臣"OMI"、新曲はBTS・SUGAがプロデュース「意見交換しながら完成した」). *ORICON*.
35. ↑  Lee (이), J. (재훈). (2021, 9. detsember). BTS’s Sugar participates in Juice World’s posthumous production...’Girl of My Dreams’ (방탄소년단 슈가, 주스 월드 유작 참여…’걸 오브 마이 드림스’). *Newsis*.
36. ↑  McIntyre, H. (2021, 21. detsember). BTS’s Suga Returns To The Hot 100 For The Second Time As A Solo Star. *Forbes*.
37. ↑  Kaufman, G. (2022a, 26. aprill). BTS’ Suga Produced the Lead Single From Psy’s Upcoming Album. *Billboard*.
38. ↑  Kaufman, G. (2022b, 29. november). BTS‘ Suga Pours Out Some Drinks in Preview of ’Suchwita’ Talk Show Debut Episode Featuring RM. *Billboard*.
39. ↑  Zargani, L. (2023, 17. jaanuar). EXCLUSIVE: Valentino Taps Suga as Brand Ambassador. *Women’s Wear Daily*.
40. ↑  Schlachter, T. (2023, 6. aprill). BTS star SUGA is named as an NBA Ambassador. *CNN*.
41. ↑  BIG HIT MUSIC. (s.a.). *Ibighit*.
42. ↑  Agust D. (2023, 27. aprill). *[Interview] Interview commemorating the release of the last album of the Agust D trilogy, 《D-DAY》* (S. (수연) Lim (임)) [Intervjuu].
43. 1 2  Cho, Y.-J. (2023, 3. mai ). Suga lands at No. 2 on Billboard 200 with „D-DAY" album. *Korea JoongAng Daily*.
44. ↑  Martin, A. (2023, 30. märts). „Suga: Road to D-Day" teaser: BTS star takes road trip in Disney+ special. *UPI*.
45. ↑  Rowley, G. (2023, 14. aprill). Suga’s Agust D Radio Is Coming to Apple Music for ‘D-DAY’. *Billboard*.
46. ↑  i.a. (2023b). *Suga (BTS)*.
47. ↑  Park (박), S. (세연). (2013). *BTS’ Sugar is hospitalized due to recurrence of appendicitis and does not participate in year-end stage (방탄소년단 슈가 충수염 염증 재발 입원‥연말무대 불참)*.
48. ↑  yckim124. (2016). BTS’ SUGA unable to perform at end-of-the-year events due to ear injury. *allkpop*.
49. ↑  Kang (강), Y. (영수). (2020). *BTS Suga suffers shoulder surgery for 8 years… Activity suspended for the time being (BTS 슈가, 8년간 끙끙 어깨 수술…당분간 활동 중단)*.
50. ↑  Hong (홍), H. (혜민). (2021, 9. jaanuar ). BTS Suga „After a two-month break, I’m afraid I’ll be forgotten, so I’ll hurry back" (2020 Golden Disk) (방탄소년단 슈가 „두 달 휴식, 잊혀질까봐 서둘러 복귀" (2020 골든디스크)). *daum*.
51. ↑  Hicap, J. (2022, 4. november ). BTS’ Jin starts process for his military service. *Manila Bulletin*.
52. ↑  Kim (김), H. (현록). (2023, 7. august). "Suga, military service obligation fulfillment procedures… Enlistment postponement canceled" BTS’s 3rd military enlistment [Full text] („슈가, 병역의무 이행 절차… 입영 연기 취소" 방탄소년단 3번째 軍입대[전문]). *Naver*.
53. ↑  Jeong (정), Y. (유나). (2023, september 17). BTS Suga entered social service worker status on the 22nd... Team Military Service Third (Official) [Full Text] (방탄소년단 슈가, 22일 사회복무요원 입소…팀 병역 세 번째 (공식)[전문]). *Naver*.